  Майя Бывальцева Терроризмен нюръяськонын огазеяськон нунал азьын Ижкарысь школа библиотекаосы «Герои нашего времени» книгаез сётӥзы. Со сярысь элькунысь дышетонъя но одосъя министерстволэн пресс-службаез ивортӥз. «Герои нашего времени» - Россилэсь кунгожзэ утись, митротворческой миссие пыриськись, терроризмен нюръяськись улосчиосмы сярысь статьяосын бичет. Книаез кылем арын сыӵе ик нимо элькун акци улсын поттӥзы Бичетын 54 главаез, котькудӥз одӥг геройлы сӥземын. Отын, кылсярысь, 1981-тӥ арын Сарапулысь дышетскисьёсты террористъёслэсь мозмытэм Владимир Орехов, Афган ожысь Геройлэн Игорь Быковлэн подвигез, Афганистанын, Дагестанын но Чечняын ожъёсы пыриськем Олег Матвеев сярысь верамын. Озьы ик куинетӥ поколениысь ожгарчиен, Чеченяын ожъёсы пыриськем отставкаысь генерал-лейтенант Григорий Желудовен тодматыны луоз. Ар ӵоже эшшо 600 книгаосты быдэс элькунысь школа лыдӟиськонниосы келялозы Терроризмлы пумитъяскьон ужрадъёсы но интыысь ожъёсы пыриськемъёс кылем дышетскон ар ӵоже 326 школаосысь бадӟым классъёсын дышетскисьёсын но 37 шор ёзо ӧнер дышетсконниосысь нырысетӥ курсысь студентъёсын пумиськылӥзы. Таяз арын «Герои нашего времени» акци улсын геройёсын онлан амалэн пумиськонъёс ортчозы, озьы ик соос сярысь сюжетъёс но фильмъёс возьматозы. Тодэ вайытом, 4-тӥ куарусёнэ Ижкарын террористъёсын быдтэм бортпроводницалы Надежда Курченколы сӥзем акция ортчоз.   Тегъёс: Дышетон Ижкар лыдӟиськонни Удмуртия школаос книгаос  